احب الله خيرا للانام. الحمد لله وكفى وصلاة وسلاما على عبادي الذين اصطفى. ايها المعرض عنا ان اعراضك منا لو اردناك جعلنا كل ما فيك يريد قلوب النور. الله نور السماوات والارض. واحنا في رحلة الوصول للنور يا جماعة. في رحلة ان قلوبنا تنور بنور الله يا اخوانا من خلال اية
يلا مع بعض في الحلقة التانية بازن الله. وقفنا المرة اللي فاتت عند قول الله الله نور السماوات والارض. اتكلمنا عن معنى كلمة الله انها كلمة السر في الكون كله. اتكلمنا عن نور السماوات والارض واتكلمنا عن الابهار بنور الله واثار نور الله. في الكون. هنتكلم
هنكمل نور السماوات والارض الافتقار. المعنى التاني اللي في نور السماوات والارض الافتقار يعني ايه؟ الاية ديت بتحسسك انك محتاج لربنا قوي. الاية دي بتحسسك انت محتاجة ربنا قوي قد ايه احنا محتاجين انوار يا جماعة. لو ما جتش احنا هنضيع او بمعنى ادق هنفضل ضايعين. هنفضل تايهين. محتاجين
محتاجين انوار كتير اول نور محتاجينه محتاجين نور معرفة الله. محتاجين ان ربنا يدينا نور معرفة الله. اصل معرفة الله دي نور يا جماعة. ربنا ينور كده حياتنا بنور معرفته يا رب. انك تعرفي ربنا. انت عارفة انت لو عرفتي ربنا حياتك هتتغير قد ايه. لو عرفت ربنا عليم قد ايه. هو انا لما اعرف ان
ربنا حليم حياتي تتغير. يا اخوانا اينشتاين عرف معلومة واحدة. امريكا عملت بها القنبلة الزرية خلصت الحرب العالمية التانية. اللي خمسة وخمسين مليون ادم اتقتلوا فيها خلصتها في تمانية واربعين ساعة. العلم قوة فما بالكم بقى بعلم الله. لو عرفت ربنا قوي قد ايه؟ اذا
كان ملك واحد رأسه عند العرش ورجله مرقت في الارض. وده ملك واحد امال قوة اللي خلق الملك قد ايه؟ لما نعرف عزة الله اه فرعون كان خايف من رجال بني اسرائيل قتل كل الرجالة. فربنا جعل نجاة موسى ام موسى رضعته. وامرأة فرعون امرأة برضه
ام موسى امرأة وامرأة فرعون امرأة حضنته واخت موسى امرأة انقزته كأن ربنا بيزل فرعون بيقول له انت خايف ان زوالك يبقى على ايد الرجالة. طب انا هاخلي زوالك على ايد النساء. طب انا هااتيك من حيس لا تحتسب. الله سبحانه وتعالى نور معرفة الله
من غير نور معرفة الله. قلوبنا مضلمة. من غير نور معرفة اللي احنا مكتئبين. محبطين. حزانى مهمومين. محتاجين محتاجين نور ايه تاني؟ محتاجين الفطرة نوع تاني من انواع النور ايه نور الفطرة؟ اللي قالت المشكلة كلها بتتكلم عنه. نور الفطرة يا جماعة نور المصباح نور الفطرة نور الفطرة اللي صورة
النور اصلا بتتكلم عنه. نور عارفين نور الفطرة ده عامل زي ايه؟ يعني هقول لكم بالظبط عامل زي ايه. عارفين يعني مسلا لو انت في مكان وهجم عليك وحش او حرامي مسلا مرعب. والوحش هاجم عليك. فانت عارفة ان انت لو جيتي تقاوميه انت مش هتقدري. انما والدك مسلا نايم في البيت والدك قوي جدا. والدك
ربنا مدي له قوة جبارة. لو صحتيه هو اللي هيقدر يرد على الحرامي. او يرد على الوحش. اهو الوحش ده هو النفس. النفس اللي جوانا اللي مليانة اثام وشرور اللي مليانة شهوات. اللي مليانة رغبات بتدمرنا وبتقطع بينا وبين ربنا. وانت مش قادرة تقاومي نفسك. ما انتاش قادر تقاوم نفسك
تقول لك ادخل على مواقع وحشة اعمل معاصي نام وما تصليش الفجر عشان ترتاح. ابعد عن ربنا مش قادر تقاوم. فالحل انك تصحي بال القوة الجبارة اللي هي ايه ؟ اللي هي الفطرة. الفطرة دي القوة الجبارة اللي لو قامت هتقضي على النفس. وهتقضي على شهوات النفس. يبقى نور الفطرة يا جماعة
فنور الفطرة ده زي ما قلنا الحلقة اللي فاتت فيه فرق بين نور عواميد النور ونور عينيك. فاول حاجة لازم تكون عنيكي بتشوف نور الفطرة هو نور عينيك ونور القرآن هو نور عواميد. النور. طب محتاجين نور ايه تاني؟ محتاجين نور التوحيد. محتاجين نور التوحيد يا اخواننا. عشان كده بعد اية المشكاة
ربنا بيقول والذين كفروا اعمالهم كسراب. ازاي يا رب ده الناس دي عملت حاجات خير واخترعت حاجات خير وعملت انجازات خير وعملوا جمعيات حقوق انسان وعملوا جمعيات حقوق آآ طفل وعملوا عملوا حاجات كتير يا رب خير. عملوهم سراب ليه يا رب؟ سراب لانها ما كانتش عشان ربنا. لان ما فيش
فمن غير نور التوحيد. كل عملنا ما لوش قيمة. محتاجين نور معرفة الله. محتاجين نور الفطرة. محتاجين نور التوحيد. محتاجين نور المقامات الايمانية نور رهيب اه لو ربنا اداه لنا. بالله هتبقى سهلة. ما نقدرش ان احنا نجيب الانوار دي يا جماعة. نور اليقين في زمن الشك
الصدق في زمن النفاق. نور الاخلاص في زمن الرياء. نور المقامات الايمانية. مش الشك ده اللي بيخلي الناس الملحدين ينتحروا في النهاية مش الرياء ده اللي بيخلي الناس تترمي في جهنم في النهاية. مش النفاق ده اللي بيخلي الناس عايشة معذبة وتايهة في النهاية. نور المقامات الايمانية. محتاجين نور
ايه تاني؟ نور البصيرة في الدين. نور ان ربنا يفهمنا الدين يا اخوانا. يا رب فهمنا الدين يا رب. يا رب نور بصائرنا في الدين يا رب. يعني ايه فهمنا الدين
يا اخوانا في المرة اللي فاتت قلت لكم ان المسجد ضلمة وان لما ييجي شوية نور هنشوف العواميد شوية هنشوف المنبر شوية هنشوف الدبانة الطايرة اكتشفت يا اخوانا ان كثير من الاخوة والاخوات كثير من الملتزمين والملتزمات مش شايفين العواميد. مش مش شايفين الدبانة مش شايفين العميد اصلا! تيجي تكلمهم عن الاخوة
مش شايف تيجي تكلمها عن الدعوة الى الله. مش شايفة. تيجي تكلمه عن بيئة الايمان مش شايف. تيجي تكلمه عن كلمة الحق طالبين مش شايف مش شايفين العواميد. مش شايفين العواميد اصلا يبقى نور البصيرة في الدين وفهم الدين. النور اللي محتاجينه كمان ايه؟ نور يا اخوانا
نور خط السير. نور ان ربنا يديكي خط سير. انت عارف انت تايه ليه؟ لانك ما انتاش عارف احسن حاجة تعملها ايه. ما انتش عارفة عشر ذي الحجة دي اعمل فيها ايه
عشان كده من غير خط الزير احنا تايهين من غير خط الزير احنا ضايعين من غير خط سير اعمارنا بتضيع سنة ورا سنة واحنا مش عارفين احنا ماشيين صح ولا غلط؟ مش عارفين احنا بنقرب ولا بنبعد ؟ مش عارفين احنا على الطريق ولا مش على الطريق. يبقى نور السماوات والارض خرجنا منها بمعنيين. المعنى
الاولاني الابهار بنور الله. والمعنى التاني الافتقار اكتشفنا احنا محتاجين قد ايه النور ده. محتاجين يا رب تنورها لنا. محتاجين نقول خط سير ونور البصيرة ونور معرفة الله ونور الفطرة يا رب احسن نفوسنا استأسنت علينا. محتاجين يا رب محتاجين نور التوحيد محتاجين نور المقامات
الايمانية نورها لنا يا رب. يبقى نور السماوات والارض خرجنا منها ان ما فيش مصدر للنور في الوجود غير الله. عايزة النور ده مش هيديه لك غير ربنا. عايز النور ده مش هيديه لك غير ربنا. يبقى الحل ان احنا نقف على باب ربنا عشان ربنا ينورها لنا. مثل نوره
كمشكاة فيها مصباح. ايوة دخلنا بقى في الجملة التانية مثل نوره. يعني ايه مثل نوره؟ اي مثل نوره في قلب العبد المؤمن يعني ايه برضو؟ يعني مسل نور الايمان. يعني ايه برضه؟ يعني ربنا سبحانه وتعالى بيقول لنا انا هجيب لكم
نوب من نور عبدتني وحبتني. هوصفها لكم قدامكم. وانتم شوفوا دي قلوبكم. دي وصف القلوب بتاعتكم. وانتم شوفوا اللي وصلوا للقلوب ديت تعبوا قد ايه. وانتم شوفوا انتم محتاجين تتعبوا قد ايه وتجاهدوا قد ايه. عشان توصلوا للقلوب دي. عشان كده من الايات اللي تلهب
قلب من الحماس في القرآن قول الله مثل نوره كمشكاة فيها مصباح. المصباح في زجاجة. الزجاجة كانها كوكب اي يوقد من شجرة مباركة. ده وصف قلب من قلوب الصالحين. قلب من نور ربنا بيوصفه لنا. قلوب حقيقية عاشت. عشان ربنا
ماتت في سبيل الله الله بيصف لنا القلب. تعالوا بقى يا جماعة اما نفهم يعني ايه المشكاة؟ وايه المصباح؟ وايه الزجاجة؟ وايه الكوكب الدرية؟ وايه الشجرة المباركة نفهم الفهم الممتع بده بتاع هزه الايات. عشان نفهم هزا الفهم الممتع بتاع هزه الايات عشان نقدر نفهم بقى احنا مطلوب مننا ايه. يعني انا دلوقتي
بجيب لك النموزج القياسي الايزو عشرين الف. وبعد كده بقول لك بقى المفروض انت تعمل ايه وتوصل لده ازاي. بص عشان تفهموا الاية ديت لازم تتخيلوا معي منظر عارفين الاباجورة؟ الاباجورة بتبقى فيه من برة كده زي ايه؟ صندوق صغير كده جواه اللمبة. جواه اللمبة. الصندوق ده وزيفته ايه
انا عايز اقرأ قبل ما انام اقوم جايب الاباجورة الصندوق ده متوجه على المصحف. يقوم النور بتاع اللمبة ما يتشتتش في الاوضة يركز على المصحف بس يبقى الصندوق اللي من برة ده وظيفته تكسيف النور وتجميع النور فلا يتشتت النور. انا لو جبت نفس اللمبة وقمت حاططها في الشارع النور
ويتشتت ومش هتنور حاجة ليه النور تمدد في كل مكان. انما انا عملت الغطاء اللي من برة بتاع الاباجورة عشان يكفف النور على مكانه. طيب بعد كده الغطاء ده جواه
خدوا بالكم بقى اللمبة دي اللي هي الزجاجة. خدوا بالكم من الالفاز الزجاجة. الزجاجة دي اه المفروض انها تكون زجاجة سليمة رقيقة ملزق ما فيش عليها هباب اسود ولا نقط سودا. عشان تقدر تنقل النور. جوة الزجاجة اللي احنا بنسميها اللمبة. جوة الزجاجة فيه فتيلة. الفتيلة دي
المصباح. الفتيلة دي اللي هي اسمها لغة المصباح. الفتيرة دي متوهجة بقى. الفتيلة دي هي اللي بتخرج النور اصلا. يبقى فيه مصباح اللي هو الفتيلة وحواليه زجاجة اللي هي بتحميه وحوالين الزجاجة في الغطاء بقى بتاع الصندوق بتاع الاباجورة. وفيه مصدر بيمد
الفتيلة اللي هو مصدر الكهربا اللي بيمدها. طيب عشان برضو اوضح لكم اكتر واقوى هجيب لكم مسل تاني. مسل اللمبة اللي كانت بتنور في قرى زمان في بلاد القرى زمان كان فيه اللمبة اللي هي كانت بتجاز دي. اللمبة. اللمبة دي كانوا بيعملوا ايه؟ كانوا بيقوموا جايبين اه
حط شاقين في الحيطة شق كده يعني حافرين في الحيطة حفرة ويحطوها فيها. ليه؟ عشان برضو تكسف النور وتجمعه عشان النور ما يتبدلش دي كانت عبارة عن زجاجة من برة كده. الزجاجة لازم تكون صافية برضه سليمة. وجوة الزجاجة فتيلة. الفتيلة دي هي اللي بتنور بقى هي اللي بتولع. الفتيلة دي هي المصباح
والزجاجة ديت هي عاملة زي زجاجة اللمبة بالزبط بتحمي النور النار بتاعة المصباح. وبعد كده في تحت خزان زيت كانوا بيملوه بالزيت بقى او بالجاز هو اللي بيمد الفتيلة بمادة الاضاءة بتاعتها. فهمنا المنزر ده هنفهم الاية بالزبط. اهو يا جماعة
تعالوا بقى قبل ما قبل ما نسقط تعالوا ما نفهم. المشكاة هي الصدر. المشكاة هي الصدر. الصدر بتاعك اللي بيكسف نور ايمان ويجمعوا. لو الصدر ده آآ آآ مثقوب النور هيتشتت لو المشكاة مخرمة. المشكاة لو الغطا بتاع الصندوق بتاع الاباجور
مخرم النور هيتشتت منها ومش هيتكسف في المكان اللي احنا عايزينه يتكسف فيه. يبقى لازم المشكاة تبقى مشكاة حافظة للنور. مجمعة للنور انما احنا بنسمع درس عن التوكل النهاردة. وبعد يومين يحصل ايه؟ كل المعاني اللي حسينا بها تروح. نسمع درس عن عظمة اللي انا
باهر نصحى الصبح خلاص معنا عظمة الله راحت. ليه؟ لان المشكاة بتاعتنا مثقوبة مفوتة مخرمة. يبقى لازم مش كسليمة اللي هي الصدر بعد كده جوة المشتاء القلب. القلب ده الزجاجة بقى. القلب ده الزجاجة. لازم القلب يبقى صافي. واملس. ما عليهوش اي نكت سوداء
اللي هي النكت بتاعة المعاصي اللي تسوده وتمنع انه يخرج النور اللي جواه. يبقى بعد كده الزجاجة هي القلب. ربنا شبهه بالزجاجة وبعد كده جوة الزجاجة في الايه؟ المصباح بقى اللي جوة ده ده الفطرة. ده الفطرة. الفطرة عشان كده باقول لكم نهاية المشكلة كلها على الفطرة
المشكلة كلها ازاي يوقظ الفطرة؟ ازاي نصحي الفطرة؟ يبقى الصدر ده المشكاة. جوة الصدر القلب ده الزجاجة اللي كانها كوكب دري. جوة الزجاجة الفتيلة بقى المنورة اللي هي الفطرة اللي هي هنا المصباح. فهمتم المعنى؟ طب امال بقى الزيت اللي بيمد يوقد من شجرة مباركة؟ ده القرآن
الشجرة المباركة دي القرآن. يبقى القرآن هو اللي بيمد بالوقود يمد الفتيلة اللي هي الفطرة. الفطرة تتوهج. يقوم الزجاجة اللي حواليها اللي هي القلب سليمة وصافية وملساء تقوم تطلع النور يقوم النور ده يملأ الصدر اللي هو المشكاة الحافظة للنور ولا يتشتت النور
تفضل من جوة منور تفضلي من جوة منورة. تفضل حياتك كلها جواك نور وجوارحك نور. وحياتك كلها نور وقلبك مليان بالنور. فهمتم المعنى ده يا جماعة؟ فهمتم الصورة الواضحة دهيت؟ احنا برضو يعني يعني هنحاول نركز عليها تاني ولكن تعالوا بقى
اما نفهم الايات مع بعض. مثل نوره اي في قلب العبد المؤمن ربنا هيوصف لنا قلوب من نور الوقتي. كمشكاة اللي هي الصبر. اللي هي الصدر الجامع للنور فيها مصباح. المصباح اللي هو الفتيلة اللي هي الفترة. يعني بعد صدر ربنا على طول قام الاية دخلت على الفطرة على طول. المصباح في زجاجة. المصباح
في زجاجة اللي هي القلب. الزجاجة كانها كوكب دري. القلب كانه كوكب دري. يوقد اللي يوقد المصباح اللي هو الفتيلة من شجرة مباركة اللي هو الايه ؟ اللي هو القرآن. بس ربنا بيوصف مصباح رهيب يا جماعة مش اي مصباح. ربنا بيوصف بيوصف قلب. المشكاة بتاعته الصدر بتاعه جامد
للنور وبيوصف قلب كأنه كوكب درية. قال لك الكوكب دريه دي زي زي الدر كده زي الياقوت والالماظ. يعني بيبرق الكواكب الدرية ديت لا تغيب في السماء اربعة وعشرين ساعة ليل ولا نهار. يعني الشمس بالليل بتغيب. الكواكب الذرية لا تغيب. وربنا بيوصف فتيلة
كده نسميها مصباح بتقلب الليل صباح. يعني تخيلوا تخيلوا منظر القلوب اللي من نور دي شكلها ايه؟ طب احنا يا ترى يا جماعة المشكلة بتاعتنا اخبارها ايه المشكلة اللي هي الصبر. المشكلة دي لو سليمة هتجمع النور زي سيدنا موسى. ربنا سبحانه وتعالى لما موسى بيقول له رباني اخاف ان يقتلون. قال كلا
فاقول سورة الشعراء ربنا ما قلوش غير كلمة من حرفين كلا بس. سيدنا موسى ان معكم مستمعون. سيدنا موسى عدى يجي عشر سنين. وفي سورة الشعراء بعدها بصفحتين خرج ببني اسرائيل قدام البحر الاحمر. ففرعون جاي ببريق السيوف بتاع الجيش
وعايز يقتلهم. فقالوا له انا لمدركون. فلما ترأى الجمعاني قال اصحاب موسى انا لمدركون. قال كلا نفس الكلمة اللي سأل قالوا من عشر سنين دخلت جوة قلبه ونورت قلبه وصدره مش حفظة الكلمة وبعد عشر سنين. نفس الكلمة
اللي ربنا قالها له من سنين طلعت انما احنا ما فيش معنى شريط بنسمعه بيفضل في قلوبنا اكتر من اسبوع. ما فيش معنى اية بنقراها بنفضل متأسرين بها اكتر من اسبوع. رمضان بنفضل طول رمضان نقرا قرآن. وبعد اسبوعين من رمضان ما عدناش بنحس بحاجة. ليه؟ لان المشكاة بتاعتنا بايزة يا جماعة. كمشكاة
فيها مصباح الفتيلة بتاعتنا محروقة يا اخوانا فمش منورة الفطرة اطمس عليها من كتر الذنوب. المصباح في زجاجة الحاجة بتاعتنا القلب بتاعنا من كتر النكت السوداء. ما هو كل معصية العبد بينكت على قلبه نكتة سوداء. من كتر النكت السوداء الزجاجة بتاعتنا بقت مليانة هباب
سودا بقت مش عارفة تخرج النور بتاع الفتيلة اللي جوة بتاع الفطرة اللي جوة. يوقد من شجرة مباركة. احنا الصلة بينا القرآن مقطوعة مش يوقد من زيت شجرة يوقد من شجرة كأن الاتصال بين القلب وبين القرآن. اتصال مباشر. احنا ما فيش اتصال مباشر بينا وبين
بنحاول نفتح المصحف عشان يبقى فيه اتصال بين قلوبنا وبين القرآن هو ده حالنا. هي دي قلوب الصالحين وهي دي قلوبنا. يبقى يا ترى يا جماعة مطلوب مننا يا ترى يا اخواننا مطلوب مننا نعمل ايه ؟ بعد هذه الاية اللي احنا هنقف معها الحلقة بتاعة بكرة برضو ان شاء الله. عشان المعنى يتضح ونبدأ نفرق عليه معاني في غاية
الخطورة لان الجملة دي مثل نوره كمشكاة فيها مصباح لو فهمناها قلوبنا هتنبهر بهذا المصباح. لو المصباح ده معك هتوهي في فتنة؟ لو المصباح ده معك هتقعد تايه يا رب دول الصح ولا دول الصح؟ لو المصباح ده معك هيبقى قيام الليل تقيل على قلبك؟ هيبقى صلاة الجماعة تقيلة على
لو المصباح ده منور حياتك بقى هتبقى تايه ما انتاش عارف خط سيرك ايه. لو المصباح ده معك هيبقى عندك ضعف ومكسوفة تتكلمي عن ربنا لما تشوفي منكر ولا المصباح ده لو جه هيقلب حياتنا وهيغير حياتنا يا رب نورها لنا يا رب. يا رب نورها لنا يا رب. يا رب اقذف
في قلوبنا ووجوهنا يا رب. عايزين ربنا ينورها لنا. ان شاء الله بازن الله آآ يعني التوصية يعني ونحن نتحدث عن اطهر قلوب عند الله في احب الايام الى الله وهي عشر ذي الحجة. عايزين روشتة عملية بقى يا جماعة. ايه الحاجة اللي ربنا ينور لنا قلوبنا بها النهاردة بقى؟ امبارح كان الصيام. النهاردة
النهاردة هنتكلم عن ايه؟ نتكلم عن القيام يا اخواننا. قيام الليل. اشمعنى قيام الليل؟ لان عشر ذي الحجة خدوا بالكم الذكر اهم من الصيام والقيام في عشر ذي الحجة واعظم ثوبان عند الله من الصيام والقيام في عشر ذي الحجة. طب امال انا انا بدأت بالقيام ليه؟ لان كثير من الناس يظن ان ليل عشر ذي الحجة ما لوش فضل. يا اخوانا
ده ربنا لما اقسم بالعشر في القرآن اقسم بالليل مش بالنهار وليال عشر. يعني يعني احنا في ليلة الله اقسم بها. يعني المفروض ان احنا اعرف سواب الليل وقيمة ليل عشر ذي الحجة انها ليالي لا تعوض ابدا يا اخواني في الله. آآ قيام الليل من الاحاديث اللي بتأثر في قوي. حديث النبي عليه الصلاة والسلام
وهو يصف الله يضحك الى رجل قام في ليلة باردة. قام في ليلة باردة عن فراشه ودثاره ولحافه. وهو واقف صل فالله يقول لملائكته ما حمل عبدي على ما صنع هو قايم الدنيا تلج ليه؟ قايم وهو هيموت عشان ينام ليه؟ وفي رواية ثار عن
فور النفض الغطاء عن نفسه وقام عشان نفسه ما تبينوش. فتقول الملائكة يا رب شفقة مما عندك رجاء ما عندك خايف منك يا رب ونفسه في العطاءات اللي عندك. فيقول الله يا ملائكتي اني قد اعطيته ما رجا. واما
مما يخاف. لما بسمع الحديس ده قلبي بيدوب يا جماعة. باقول ياه! يعني العبد واقف بيقوم الليل في الارض وتعبان وبردان وبنفوق سبع سماوات لو سمع الحوار اللي بيحصل. لو شاف الاحداس اللي بتحصل قلبه هيدوب. لو شاف اللي بيتقال عنه من فوق سبع سماوات
قلبه هيدوب زي ما النبي عليه الصلاة والسلام قال اقرب ما يكون الرب من العبد في جوف الليل الاخر. يعني عايزة تشوفي تجلي اسم الله القريب عليك في حياتك عايز تحسي بقرب ربنا فعلا منك في حياتك. قم الليل لربنا سبحانه وتعالى. يبقى لازم يا اخوانا نجتهد في عبادة قيام الليل ونبدأ من الليلة
بازن الله سبحانه وتعالى صل بعد العشاء وصل قبل الفجر. الاتنين لان الليلة اخطر من ان انا اقول اختار وقت. بعد العشاء هات لك ساعة وقبل الفجر هاتي لك نص ساعة او ساعة
ما يقلش عن كده يا اخواننا ربنا يبارك فيكم. وربنا يحفظكم لا نزال مع رحلة قلوب من نور. يا رب نورها لنا يا رب. مع اية الله نور السماوات جزاكم الله خيرا
احب الله